Diari Oficial de la Generalitat Valenciana


Sumari del DOGV 147, del 23-02-1984 (1984/802700)

DECRET 18/1984, de 6 de febrer, del Consell de la Generalitat Valenciana, pel qual es declaren extingides les Comissions del Patrimoni Històrico-Artístic.
----------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1984/02/06/18/dof/vci/html**

### Dades del document

Número de DOGV
:   147

Data del DOGV
:   23-02-1984

Secció del DOGV
:   DISPOSICIONS GENERALS

Número del document
:   1984/802700


Data del document
:   06-02-1984

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 18/1984, de 6 de febrer, del Consell de la Generalitat Valenciana, pel qual es declaren extinguides les Comissions del Patrimoni Històrico-Artistic.  
Pel Decret 3194/1970, de 22 d'octubre, foren creadas les Comissions del Patrimoni Històrico-Artístic a totes les poblacions declarades monuments o conjunts Històrico-artístics, les quals assumien en l'àmbit respectiu les competències assignades aleshores a la Direcció General de Belles Arts per la legislació del Patrimoni Històrico-Artístic.   
Moltes d'aquelles competències han estat assumides per la Generalitat Valenciana, fonamentalment a través del que disposa el Reial Decret 3066/83, de 13 d'octubre, pel qual es fa necessari procedir a un nou repartiment d'aquestes entre els òrgans de la Generalitat encarregats de la gestió. Repartiment que, d'altra banda, ha de contemplar la gestió d'aquestes competències amb uns criteris nous i racionals a fi d'aconseguir que l'exercici d'aquelles s'acomode a uns principis bàsics d'agilització i simplificació de les actuacions, de qualificació tècnica, de col.laboració dels particulars i de l'objectivitat de l'activitat.   
Peró, sense perjudici de tot açò, s'imposa la desaparició de l'esfera administrativa d'òrgans transferits i a més a més de no respondre als criteris de gestió que tracten d'imposar en la nova administració autonòmica, puguen suposar una duplicació de funcions. Aquest és el cas de les Comissions de Patrimoni Històrico-Artístic esmentades.   
En atenció a aquests motius, i segons que deliberà el Ple del Consell del dia 6 de febrer de 1984,   
DECRETE:   
Article 1.r   
Es declaren extingides les Comissions de Patrimoni Històrico-Artístic existents en l'àmbit territorial de la Comunitat Valenciana.   
Article 2.n  
Les competències actualment assignades a aquestes Comissions de Patrimoni Històrico-Artístic seran assumides pels Serveis Territorials de la Conselleria de Cultura, Educació i Ciència, en la forma que reglamentàriament siga disposada.   
DISPOSICIONS FINALS  
Primera  
El Conseller de Cultura, Educació i Ciència queda autoritzat a dictar les disposicions que necessite l'aplicació d'aquest Decret.   
Segona  
Aquest Decret entrarà en vigor el mateix dia de la publicació al Diari Oficial de la Generalitat Valenciana.   
València, a 6 de febrer de 1984.   
El President de la Generalitat,  
JOAN LERMA I BLASCO  
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI